# Уведомление за стартиране на производство по издаване на общ административен акт на министъра на земеделието, храните и горите за въвеждане на забрана за извършване на риболов в рибностопанските обекти по чл. 3, ал. 1, т. 1 и 2 от Закона за рибарството и аквакултурите за периода 2022-2024 година.

На основание чл. 66 и следващите от Административнопроцесуалния кодекс Ви уведомявам за стартиране на производство по издаване на общ административен акт на министъра на земеделието, храните за въвеждане на забрана за извършване на риболов в рибностопанските обекти по чл. 3, ал. 1, т. 1 и т. 2 от Закона за рибарството и аквакултурите (ЗРА), издадена на основание чл. 30, ал. 3, т. 1 от ЗРА.

С цел опазване на биологичното разнообразие и осигуряване на оптимални условия за развитието на популациите от риба и други водни организми, министърът на земеделието, храните и горите, съгласувано с министъра на околната среда и водите, издава заповеди, с които се въвеждат временни забрани за стопански и любителски риболов във водоеми на територията на страната. По предложение на Изпълнителната агенция по рибарство и аквакултури, съвместно с Регионалните инспекции по околна среда и води и Регионалните дирекции по горите, се определят реки и/или зони от тях, морски акватории и други водни обекти, в които временно се налагат забрани за улов на риба и други водни организми.

Уведомявам Ви, че може да участвате в производството, като всички писмени предложения и възражения по проекта на административен акт следва да бъдат изпращани в едномесечен срок от датата на публикуване до Изпълнителна агенция по рибарство и аквакултури, на адрес: гр. Бургас 8000, ул. „Княз Александър Батенберг” № 1 и на следните електронни адреси: [office@iara.government.bg](mailto:ISimeonov@mzh.government.bg) и dimitrina.chakarova[@iara.government.bg](mailto:petya.bakalova@iara.government.bg)



lav4e **РЕПУБЛИКА БЪЛГАРИЯ**

Изпълнителна агенция по рибарство и аквакултури

**ОДОБРЯВАМ:**

**ПРОФ. Д-Р ХРИСТО БОЗУКОВ**

**МИНИСТЪР**

**ДО**

**Г-Н ХРИСТО БОЗУКОВ**

**МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**ЧРЕЗ:**

**Г-Н ГЕОРГИ СЪБЕВ**

**ЗАМЕСТНИК-МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**ДОКЛАД**

oт

доц. д-р Галин Николов – изпълнителен директор на Изпълнителна агенция по рибарство и аквакултури (ИАРА)

**Относно**: Проект на заповед на министъра на земеделието, храните и горите за въвеждане на забрана за извършване на риболов в рибностопански обекти по чл. 3, ал. 1, т. 1 и 2 от Закона за рибарството и аквакултурите (ЗРА) или в зони от тях през периода 2022-2024 г. за опазване на популациите от риба и други водни организми

**УВАЖАЕМИ ГОСПОДИН МИНИСТЪР,**

Съгласно чл. 30, ал. 3, т. 1 от ЗРА, министърът на земеделието, храните и горите, съгласувано с министъра на околната среда и водите, определя временни забрани за стопански и любителски риболов във водни обекти по чл. 3, ал. 1, т. 1 и 2 от ЗРА или отделни зони от тях за опазване популациите от риба и други водни организми.

Със Заповед № РД 09-69/08.02.2019 г. на министъра на земеделието и храните, изменена и допълнена със Заповед № РД 09-424/28.05.2020 г. и № РД 09-684/08.07.2021 г. на министъра на земеделието, храните и горите, бе въведена забрана за извършването на риболов през 2019, 2020 и 2021 г. в рибностопански обекти по чл. 3, ал. 1, т. 1 и 2 от ЗРА.

Поради изтичане срока на действие на цитираните заповеди се налага въвеждане на нова тригодишна забрана, обоснована от необходимостта за устойчиво развитие на рибните ресурси, опазване на биологичното разнообразие и създаване на оптимални условия за естествено възпроизводство на популациите от риба и други водни организми. За целта ИАРА предприе действия по подготовка на проект на общ административен акт – заповед. Получени са предложения от началниците на отдели „Рибарство и контрол“ към ИАРА за въвеждане на забрана в различни водни обекти на територията на страната, които да бъдат включени в проекта на заповед. Предложенията са съгласувани с Регионалните инспекции по околната среда и водите и Регионалните структури на Изпълнителна агенция по горите.

В допълнение постъпи предложение за въвеждане на забрана в определени водни обекти от риболовно сдружение „Балканка“ (писмо вх. № 63-00-1254/15.09.2021 г. на ИАРА), подкрепено от сдружения с нестопанска цел „Олимпик 2002“, „Риболовен клуб - Панега 2021 – Луковит“, „Спининг клуб Стари Видри“, „Федерацията на Мухарите в България“ и „Рибарско сдружение – Нилет“. Предложението е за въвеждане на забрана за задържане на улова от речна (балканска) пъстърва при любителски риболов в следните участъци на реките:

- *р. Златна Панега – под стената на яз. Луковит (с координати 43.199196° N, 24.156367 °Е) до бента в долния край на гр. Луковит (с координати 43.208250° N, 24.168971 °Е)* и

- *р. Искър – от стената на яз. Панчарево (с координати 42.604533° N, 24.403102° Е) до моста на Цариградско шосе (с координати 42.637100° N, 23.418589° Е)*.

От сдружение ОСЛР „Доспат” - гр. Доспат постъпи предложение по електронен път, за включване на река Караджа дере (Сърнена) от извора със всичките ù притоци до вливането ù в река Доспатска при с. Барутин.

**УВАЖАЕМИ ГОСПОДИН МИНИСТЪР,**

С оглед на гореизложеното, моля за Вашето разпореждане да бъде стартирана процедура по чл. 66 и следващите от Административнопроцесуалния кодекс за издаване на общ административен акт - заповед за въвеждане на забрана за извършване на риболов в рибностопански обекти по чл. 3, ал. 1, т. 1 и 2 от ЗРА или в зони от тях за периода 2022-2024 г.

В тази връзка Ви представям проект на заповед за въвеждане на забрана за извършване на риболов в рибностопански обекти на основание чл. 30, ал. 3, т. 1 от ЗРА. Проектът на заповед следва да бъде публикуван на електронните страници на Министерство на земеделието, храните и горите и ИАРА за осигуряване на възможност на заинтересованите страни да се запознаят с проекта и да участват в административното производство по издаването му.

**Приложения:**

1. Проект на заповед;

2. Копие на получено писмо с вх. № 63-00-1254/15.09.2021 г. от Сдружение „Балканка“;

3. Копие на получено по електронен път писмо от сдружение „ОСЛР „Доспат” гр. Доспат.

**С УВАЖЕНИЕ,**

**ДОЦ. Д-Р ГАЛИН НИКОЛОВ**

**ИЗПЪЛНИТЕЛЕН ДИРЕКТОР**

**СЪГЛАСУВАЛ:**

**георги събев**

**ЗАМЕСТНИК - МИНИСТЪР**

****

**ПРОЕКТ**

РЕПУБЛИКА БЪЛГАРИЯ

Министър на земеделието, храните и горите

**З А П О В Е Д**

**№ РД ............................**

**гр. София,................2021 г.**

На основание чл. 30, ал. 3, т. 1 от Закона за рибарството и аквакултурите (ЗРА), чл. 3, ал. 1 и чл. 5, ал. 2 от Устройствения правилник на Министерството на земеделието, храните и горите (обн. ДВ. бр. 82 от 18.10.2019 г.), във връзка със съгласувателно писмо с изх. № ………………………… на Министерството на околната среда и водите и одобрен доклад с рег. № …………………../………………… на доц. д-р Галин Николов - изпълнителен директор на Изпълнителна агенция по рибарство и аквакултури

**Н А Р Е Ж Д А М:**

Забранявам извършването на риболов през 2022, 2023 и 2024 г. в рибностопанските обекти по чл. 3, ал. 1, т. 1 и 2 от ЗРА или в зони от тях, както следва:

**1. Във водите на Черно море:**

**1.1. Забранява се стопанският риболов в акваториите на пристанищата с отдалеченост до 1 морска миля от бреговата линия, с изключение на риболова в зоните на действие на специализираните уреди за стопански риболов (даляни), определени със заповеди на изпълнителния директор на Изпълнителна агенция по рибарство и аквакултури.**

**1.2. Забранява се стопанският риболов с всякакъв вид тралиращи уреди в крайбрежните зони, както следва:**

1.2.1. От нос Сиврибурун до устието на нос Емине в зоната до три морски мили от бреговата линия;

1.2.2. В зоната, ограничена от бреговата линия до линията нос Емине – фар „Несебър”;

1.2.3. В зоната ограничена от бреговата линия до линията фар „Несебър” – гр. Черноморец, Южен нос;

1.2.4. От гр. Черноморец, Южен нос до устието на р. Резовска в зоната до три морски мили от бреговата линия;

1.2.5. Забранените за риболов зони по т.1.2. са свободни за риболов с пелагични тралове в периода от 15 септември до 15 декември за улов на мигриращи пасажни видове риба, с изключение на видовете по Приложение № 3 и Приложение № 4 към Закона за биологичното разнообразие (ЗБР);

1.2.6. В зоните по т.1.2.1 и 1.2.4. се допуска риболов с тралиращи средства между една и три морски мили от бреговата линия за кораби, ползващи дерогация по правилата на Препоръка на GFCM/42/2018/2 с изключение на видовете по Приложение № 3 и Приложение № 4 към ЗБР.

**1.3. Забранява се стопанският риболов с всякакъв вид риболовни уреди и средства, както следва:**

1.3.1. В радиус 500 м от местата за вливане на топлите води на ТЕЦ „Варна” във Варненското езеро;

1.3.2. В акваторията пред устията на реките вливащи се в Черно море, в радиус 500 м от средата на устието на притока;

1.3.3. В акваторията пред устието на р. Ропотамо, ограничена по права линия от нос Кая до нос Св. Димитър.

**2. Във водите на българския участък на река Дунав се забранява стопанският риболов с всякакъв вид риболовни уреди и средства, както следва:**

2.1. В акваторията пред устията на вливащите се в река Дунав притоци и канали в радиус 200 м от средата на устията на съответния приток;

2.2. На отстояние 200 м от брега от „Морски клуб” на река Дунав при гр. Силистра от р.км. 375 до лодкостоянка „Чаир майле” р.км. 376.800;

2.3. В устието и канала на р.км. 407 на р. Дунав влизащ в остров Гарван;

2.4. В затоните и каналите на островната група в защитена местност „Комплекс Алеко – Телика” и всички включени в нея български острови от р.км. 468 до р.км. 475;

2.5. В островите на р. Дунав, в които попадат „Голям Бръшлен” от р.км. 449.600 до р.км. 453.700, „Калимок” от р.км. 437.300 до р.км. 441.500 и „Радецки” от р.км. 434.300 до р.км. 437.600;

2.6. В лимана на пристанище „Дунавски драгажен флот” с вход при р.км. 489.950;

2.7. В лимана при входа на пристанище със специално предназначение на АЕЦ Белене от р.км. 567 до р.км. 568;

2.8. В лимана на Природен парк „Персина” на р. Дунав от р.км. 580 до р.км. 581, намиращ се на входа на лодкостоянката на ХТК гр. Белене;

2.9. В устието на река Дунав от р.км. 611 до р.км. 612 (т. нар. Дунавски канал в м. „Карабоаз”);

2.10. В лимана на пристанище „Русе Изток” с вход при р.км. 490;

2.11. В лимана на пристанище със специално предназначение (АППД Русе) с вход при р.км. 491;

2.12. В лимана на пристанища „Русе Запад” и „Русенска корабостроителница” на река Дунав с вход при р.км. 495.950;

2.13. Във всички басейни и водоеми между с. Ряхово и гр. Тутракан по протежението на р. Дунав, както и във всички входни и изходни канали, попадащи в границите на защитена местност (ЗМ) „Калимок-Бръшлен” и свързващи влажни зони с р. Дунав в радиус от 200 м от заустването им – землища с. Ряхово, с. Голямо Враново, с. Бабово и с. Бръшлен, община Сливо поле, област Русе, както и с. Цар Самуил, с. Нова Черна, с. Старо село и гр. Тутракан, община Тутракан, област Силистра;

2.14. В лимана на пристанището на град Козлодуй;

2.15. В акваторията в района на пристанището и фериботен комплекс на Гранично контролно-пропускателен пункт - град Оряхово;

2.16. В зоната на особен режим и контролиран достъп около АЕЦ град Козлодуй;

2.17. В лимана на пристанището в АЕЦ „Козлодуй”.

**3. Във водите на българския участък на река Дунав се забранява риболовът с всякакъв вид риболовни уреди и средства, както следва:**

3.1. В канали, затони, брега на самите острови и в прибрежната им зона на ЗМ „Калимок-Бръшлен”, която обхваща островната група между остров „Голям Бръшлен” и румънския бряг от р.км. 451.500 до р.км. 455.400, „Безименен” от р.км. 445 до 448.00, както и канала между острова и българския бряг;

3.2. В ЗМ „Гарвански блата”, землища с. Гарван и с. Попина, община Ситово, област Силистра, с изключение на любителския риболов в периода от 01 януари до 15 февруари и от 01 август до 31 декември;

3.3. В ЗМ „Блатото край село Малък Преславец”, землището на с. Малък Преславец, община Главиница, област Силистра, с изключение на любителски риболов в източната страна на блатото, за периодите от 01 януари до 14 април и от 16 юни до 31 декември;

3.4. Във временните и постоянни затони на ЗМ „Дойчов остров”, както и от брега от р.км. 527.500 до р.км. 528.700;

3.5. Забранен е риболовът от брега на островите, в канали и затони на самите острови на р. Дунав, в които попадат „Голям Бръшлен” от р.км. 449.600 до р.км. 453.700, „Калимок” от р.км 437.300 до р.км. 441.500 и „Радецки” от р.км. 434.300 до р.км. 437.600, в канала между о. Калимок и българския бряг, и в прибрежната им зона;

3.6. В поддържан резерват „Сребърна”, в който попада и остров „Девня”, както и канала на река Дунав между острова и брега, с изключение на любителския риболов на брега на река Дунав от р. км. 390.300 до р.км. 393 и участъците по западния бряг на езерото;

3.7. В лимана на пристанище „Лом”, при р.км. 742, община Лом;

3.8. В разливище на р. Дунав под с. Горни Цибър, община Вълчедръм, от р.км. 713 до устието на р. Цибрица;

3.9. В лимана на Хартиен комбинат „Свилоза” с вход пр р.км 559 на р. Дунав.

**4. Във вътрешните водни обекти:**

**4.1. Забранява се риболовът с всякакъв вид риболовни уреди и средства в участъците на реките и водните обекти, както следва:**

**Област Благоевград**

* р. Чакалица, р. Славовска, р. Септемврийче и р. Кривия улук, притоци на р. Благоевградска Бистрица, преминаващи през обособените едродивечови стопанства „Тапането” и „Добро поле” от вливанията им в р. Благоевградска Бистрица до територията на Национален парк „Рила“ на територията на община Благоевград;
* р. Лебница - от извора ù до вливането на река Ивановска в нея (под с. Иваново, общ. Петрич);
* горното течение на река Ощавска с притоците ú р. Мочуришка и р. Бяла река- от водохващането на Малка водноелектрическа централа на кота 1045 м (с координати 41.815910° N, 23.265600° E), до границата на Национален парк „Пирин“ на територията на община Кресна;
* р. Градевска – от моста при горския кантон в местност Мразеница (с координати 41.898784° N, 23.320829° E), общ. Разлог до границата на Национален парк „Рила“;
* р. Стружка (приток на река Градевска) – от водохващането на МВЕЦ Баба Цвета (с координати 41.902139° N, 23.298611° E) до границите на Национален парк „Пирин“, общ. Симитли;
* p. Перлеш от извора ù до вливането в р. Десилица на територията на община Банско;
* р. Десилица - от хижа „Гоце Делчев“ (с координати 41.769162° N, 23.550387° E) до разсадника на ТП „Държавно Горско Стопанство Добринище“ (с координати 41.769682° N, 23.550317° E) на територията на община Банско;
* р. Безбог (Манастирска) - от местността „Ралеви лъки“ (с координати 41.775036° N, 23.588800° Е) до вливането и́ в р. Места на територията на общ. Банско;
* р. Мелнишка – от с. Кърналово до Паркова зона на Национален парк „Пирин“, общ. Сандански;
* всички реки на територията на Национален парк „Рила“ и Национален парк „Пирин“, за които има установена забрана съгласно Плановете за управление.

**Област Бургас**

* Бургаско езеро в границите на ЗМ „Вая”;
* яз. Ясна поляна (съгласно Приложение № 1 от Наредба № 37 от 10.11.2008 г.);
* яз. Ново Паничарево;
* яз. Камчия (съгласно Приложение № 1 от Наредба № 37 от 10.11.2008 г.);
* в границите на ЗМ „Пода”, в землището на гр. Бургас;
* езеро Узунгерен, в границите на ЗМ „Узунгерен”;
* в блатната част и акваторията на ЗМ „Ченгене скеле“, в землищата на с. Крайморие, община Бургас и с. Маринка, община Бургас в периода от 1 март до 30 юли;
* устието на р. Изворска в границите на ЗМ „Устието на р. Изворска“ от точка (с координати 42.388401° N, 27.440179° Е) до вливането и́ в яз. Мандра;
* р. Велека – от моста на път Е87/Звездец - Малко Търново (с координати 42.083677° N, 27.428383° Е), до сливането с Младежка река (с координати 42.065438° N, 27.552131° Е;
* Поморийско езеро;
* в границите на ЗМ „Острови Св. Св. Иван и Петър”, в землището на гр. Созопол, за периода от 1 април до 30 юли;
* в границите на природната забележителност Блато Алепу;
* р. Ропотамо от устието до моста на пътя Бургас - Приморско, попадаща в границите на резерват „Ропотамо“;
* в границите на Поддържан резерват „Атанасовско езеро” съгласно „Плана за управление“;
* в границите на ЗМ „Стамополу“ с изключение на любителския риболов с въдица от брега на езерото в периода от 01 януари до 1 март и от 30 юни до 31 декември.

**Област Варна**

* ЗМ „Ятата”, разположена в землищата на гр. Белослав, общ. Белослав и с. Константиново, общ. Варна;
* акваторията на ЗМ „Казашко”.

**Област Велико Търново**

* р. Божичка с прилежащите ù притоци - от извора до вливането в р. Веселина при с. Дрента - 2 км;
* р. Липовска с прилежащите ù притоци - от извора до вливането ù в р. Веселина при местността „Смесито” - 3.8 км;
* р. Иванкова с прилежащите ù притоци - от извора до вливането ù при с. Майтанеци - 1 км;
* р. Борощица с прилежащите ù притоци - от извора до вливането ù в река Мийковска при местността „Вилите” - 2.5 км;
* р. Веселина - от с. Багалевци до вливането ù в язовир Йовковци;
* р. Бебровска - от извора до вливането ù в р. Златаришка - 8 км;
* р. Мийковска - от вливането ù в р. Костелска до махала Христовци – 3.8 км;
* р. Костелска с прилежащите ù притоци - от извора до бента при с. Костел - 3.5 км.

**Област Габрово**

* р. Росица с притоците и́ - р. Благарещица, р. Цървулщица, р. Зелениковец - до долния (първия мост) на с. Валевци (с координати 42.837804° N, 25.085490° Е);
* реките Маришница и Голешица от изворите до вливането им в р. Росица при махала Тумбалово, сeло Стоките;
* р. Мокра бяла и р. Суха бяла от изворите им до двата моста на с. Валевци;
* р. Паничарка с притоците ù - р. Борущица, р. Левичарка, р. Топлешка;
* яз. Христо Смирненски (съгласно Приложение № 1 от Наредба № 37 от 10.11. 2008 г.);
* р. Козята река с притоците ù - р. Зеленишка и р. Белилска река от изворите им до рибарника в махала Червен бряг (с координати 42.806750° N, 25.303659° Е;
* р. Янтра - от извора и́ до кв. Ябълка (с координати 42.781669° N, 25.392247° E);
* р. Янтра - от Баев мост (с координати 42.871103° N, 25.318229° E) до моста на комплекс „Христо Ботев“ (с координати 42.861317° N, 25.322371° E);
* р. Янтра - от моста под с. Скалско (с координати 42.985571° N, 25.367458° E) при път 5002 до моста в с. Гостилица - път 609 (с координати 43.06954° N, 25.389302° E);
* р. Сивек – от откритото водохващане в с. Потока (с координати 42.766096° N, 25.365438° E) до местността „Тракулското” (с координати 42.748048° N, 25.352980° Е);
* р. Бялата река - от откритото водохващане до моста на квартал „Шумели”;
* р. Дряновска – от Дряновския манастир (с координати 42.949235° N, 25.432786° E) до с. Цинга (с координати 42.964924° N, 25.439577° E);
* p. Плачковска - от извора до моста на разклона за с. Кръстец (с координати 42.817928° N, 25.489824° E);
* р. Тревненска – от моста на с. Добревци (с координати 42.882670° N, 25.497210° Е) до моста на тунела (с координати 42.917293° N, 25.477334° Е);
* р.Тревненска – от моста до кв. Тепавица (с координати 42.861564° N, 25.475162° Е) до моста на с. Добревци (с координати 42.882670° N, 25.497210° Е);
* всички реки и водоеми на територията на Национален парк „Централен Балкан“, съгласно Плана за управление на Парка.

**Област Добрич**

* Дуранкулашко езеро - в зона от 100 метра пред комплекс „Езерото”;
* Дуранкулашко езеро, с изключение на любителския риболов в периодите от 01 март до 31 март и от 01 юли до 31 октомври в следните участъци на езерото:
  + южния бряг на голямото огледало (от югоизточно блато до полуострова срещу ресторант „Златна рибка”), обхващащо брегова ивица с дължина 1500 м;
  + северния бряг на голямото огледало (от двете страни на ресторант „Златна рибка”), обхващащо брегова ивица с дължина 500 м;
  + западния бряг на голямото огледало на водоема (при островите), обхващащо брегова ивица 500 м.
* Шабленско езеро, с изключение на любителския риболов в периодите от 01 март до 31 март и от 01 юли до 31 октомври в следните участъци на езерото:
  + необраслата с тръстика част в местност „Перилото” от страната на с. Езерец, обхващащо брегова ивица с дължина 100 м;
  + южната част на Шабленско езеро, обхващащо брегова ивица с дължина 300 м.

**Област Кюстендил**

* езерата и реките, попадащи в територията на Национален парк „Рила”, съгласно Плана за управление на парка;
* езерата и реките, попадащи в територията на Природен парк „Рилски манастир”, съгласно Плана за управление на парка.

**Област Кърджали**

* яз. Боровица (съгласно Приложение № 1 от Наредба № 37 от 10.11.2008 г.);
* бреговата ивица на яз. Студен кладенец, в границите на ЗМ „Юмрук скала“.

**Област Ловеч**

* р. Бели Вит – от бента на м. „Скрибътна” (с координати 42.903668° N, 24.308844° Е) до бента на м. „Воловийте” (с координати 42.924179° N, 24.247700° Е);
* р. Костина - от грaниците с Национален парк „Централен Балкан“ до вливането ù в река Бели Вит;
* р. Черна река - от извора до сливането ù с река Дебeлещица;
* р. Бели Осъм - от извора, заедно с притоците ù до сливането ù с река Козешица;
* р. Жална - от извора до сливането ù с река Кнежа;
* р. Зеленика - от извора до сливането ù с река Бели Осъм;
* р. Черни Осъм - от извора до сливането ù с река Краевица;
* р. Пръскалска от извора до ВЕЦ „Видима” (с координати 42.780940° N, 24.921591° Е);
* р. Острешка от извора до местност „Баранов мост" (с координати 42.800225° N, 24.982202° Е);
* р. Стърна - от извора до първия мост;
* р. Зла река - от извора до приток „Мусев дол” (с координати 42.811925° N, 24.854498° Е);
* р. Брязово - от извора до вливането ù в река Бели Вит;
* р. Горуньово - от извора до вливането ù в река Бели Вит;
* всички реки и водоеми на територията на Национален парк „Централен Балкан“, съгласно Плана за управление на парка.

**Област Пазарджик**

* р. Аландере (Равна) – от местност „Софан“ (с координати 41.906079° N, 23.877695° Е) до местност „Арнаутска поляна“ (с координати 41.9144878° N, 23.8170964° Е);
* р. Софаница – от местност „Дългия мост“ с координати (41.918913° N, 23.924004° Е) до местност „Софан“ (с координати 41.906079° N, 23.877695° Е);
* р. Крива река – от местност „Софан“ (с координати 41.905931° N, 23.878039° Е) до местност „Циганска лъка”;
* р. Баталач – от водохващането на яз. Батак (с координати 41.929794° N, 23.959050° Е) до местност „Сухата лъка“ (с координати 41.945638° N, 23.937594° Е);
* р. Тели дере – от местност „Зайков дол“ (с координати 41.882703° N, 23.954404° Е) до местност „Крачановото“ (с координати 41.858521° N, 24.010669° Е);
* р. Яденица – от местността „Криеница“ до с. Голямо Белово;
* р. Чепинска – от парк „Клептуза“ до местност „Сухата лъка“;
* р. Абланица – община Велинград;
* р. Стара река – от ВЕЦ Пещера до град Пещера;
* всички реки и водоеми на територията на Национален парк „Рила“, съгласно Плана за управление на парка.

**Област Перник**

* яз. Студена;
* езеро Байкал – ЗМ „Чокльово блато”;
* горното течение на реките Матница, Кладнишка и Струма, преминаващи през територията на Природен парк „Витоша“ до вливането им в яз. Студена;
* яз. Пчелина – участъка от устието на р. Струма, включващ заливите затворени между точки с координати: 42.523183° N, 22.872267° E - 42.526133° N, 22.867633° E и 42.525983° N, 22.888417° E - 42.527917° N, 22.887950° E.

**Област Пловдив**

* р. Тъмръшка с притоците ù – от местността „Момин мост“ (с координати 42.011734° N, 24.586244 °Е) до с. Първенец (с координати 42.065760° N, 24.655493° Е);
* р. Белишка – от извора до моста на разклона за с. Борово (местността Паткарника – старото пъстървово стопанство) (с координати 41.844003° N, 24.847174° Е);
* р. Крушовска река – от изворите до вливането ѝ в река Манастирска;
* р. Сушица с притоците ѝ – от извора до вливането ѝ в река Лъкинска (Юговска);
* р. Манастирска – от изворите (с координати 41.708250° N, 24.812190° Е), до водопада на местността „Крушов четал“ (с координати 41.769117° N, 24.861438° Е);
* всички реки и водоеми на територията на Национален парк „Централен Балкан“, съгласно Плана за управление на парка.

**Област Смолян**

* р. Арда с притоците ù - от изворите до рибовъдното стопанство в с. Кошница (с координати 41.511878° N, 24.665225° Е);
* р. Сивинска с притоците ù - от изворите до вливането ù в р. Арда;
* р. Черна с всичките ù притоци - от изворите до тунела (с координати 41.568055° N, 24.632459° Е);
* р. Крива река - от изворите до вливането ù в р. Черна;
* р. Девинска - от границата с Регионална дирекция по горите - Пазарджик до моста на рибарник „Девин 4” (началото на защитената местност) и от моста на гробищен парк Девин до моста при автогара Девин;
* р. Буйновска с притоците ù - от изворите до горния мост в местността „Попини лъки“ (с координати 41.594263° N, 24.322467° Е);
* р. Триградска с притоците ú – от изворите до моста на механичен цех (с координати 41.594820° N, 24.380011° Е) и от бетоновия мост над пещера „Дяволското гърло“ (с координати 41.611906° N, 24.380718° Е) до моста в местността „Буков мост“ (с координати 41.622617° N, 24.385614° Е);
* р. Чaирска с притоците ù - от изворите до вливането ù в р. Триградска;
* р. Широколъшка с притоците ù - от изворите до кантара на бившето АПК с координати (41.682262° N, 24.573437° Е);
* р. Въча - от язовирната стената на яз. Цанков камък до ВЕЦ „Цанков камък” над с. Михалково;
* р. Чудните мостове - от изворите до вливането ù в р. Забърдовска;
* р. Караджа дере с притоците ù – от извора до вливането ù в река Доспатска при с. Барутин;
* р. Герзовска с притоците ù - от извора до вливането ù в р. Черна;
* р. Бяла река - от изворите до вливането ù в р. Черна;
* р. Чепеларска с притоците ù – от изворите, до вливането на р. Зорнишка (с координати 41.748169° N, 24.693237° Е);
* ЗМ Природна забележителност „Смолянски езера“ - езерата „Мътното”, „Бистрото” и „Тревистото”.

**Област София и София-град**

* р. Меде дере - в района на ДЛ Копривщица по цялата ú дължина от изворите до точка (с координати 42.550203° N, 24.354758° Е);
* р. Дълга - от извора до местността Косица (с координати 42.813190° N, 24.200413° Е);
* р. Свинска - в района на ДС Етрополе по цялата ù дължина;
* р. Еленска - в района на ДС Пирдоп от изворите й до базиликата „Свети Илия” (с координати 42.732054° N, 24.221517° Е);
* р. Чавча - в района на ДС Костенец от изворите ù до курорта на с. Костенец (с координати 42.249632° N, 23.806016° Е);
* р. Урдина - от изворите до вливането ù в р. Черни Искър;
* p. Кору дере;
* р. Куфарита;
* р. Леви Искър - общ. Самоков от изворите до вливането ù в р. Черни Искър;
* р. Нишава в центъра на гр. Годеч – участъка на трите градски моста (от мост с координати 43.017758° N, 23.050432° Е до мост с координати 43.014575° N, 23.044757° Е);
* всички реки на територията на Приден парк „Витоша“, съгласно Плана за управление на парка;
* всички реки и водоеми на територията на Национален парк „Централен Балкан“, съгласно Плана за управление на парка;
* всички реки и водоеми на територията на Национален парк „Рила“, съгласно Плана за управление на парка.

**Област Стара Загора**

* р. Лешница – от извора ù по цялото поречие до бариерата на Държавно ловно стопанство „Мазалат” при с. Ясеново;
* р. Габровница с притоците ù – от извора до бариерата на Държавно ловно стопанство „Мазалат” при с. Скобелево;
* р. Кадемлийска, десен приток на р. Тъжа - по цялото ѝ поречие;
* р. Селченска - от извора по цялото поречие до гр. Мъглиж (с координати 42.618624° N, 25.544227° Е);
* всички реки и водоеми на територията на Национален парк „Централен Балкан“, съгласно Плана за управление на парка.

**Област Хасково**

* р. Харманлийска - горното течение, от моста преди с. Караманци (с координати 41.845199° N, 25.330429° Е) на запад до излизането от територията на областта (с координати 41.868253° N, 25.217205° Е);
* р. Чулфанска (Банска) - от с. Сусам (с координати 41.964189° N, 25.347106° Е) на запад до границата с област Пловдив (с координати 41.961627° N, 25.305657° Е ), от 1 юли до 30 септември;
* р. Арда - северната (лява по посока течението) брегова ивица, в границите на ЗМ „Черната скала“ (от точка с координати 41.660069° N, 25.792966° Е до точка с координати 41.644701° N, 25.843166° Е).

**Област Ямбол**

* Циментовото корито на р. Тунджа, гр. Ямбол в следните участъци:
  + от хидротехническо съоръжение на гр. Ямбол в близост до бензиностанция Шел (с координати 42.490910° N, 26.503472° Е) до ресторант Златен рог ( с координати 42.484821° N, 26.493441° Е);
  + от ресторант Златен рог ( с координати 42.484821° N, 26.493441° Е) до хидротехническо съоръжение в ж.к. Златен рог в близост до спортен комплекс Арена (с координати 42.483836° N, 26.492102° Е);
  + от ресторант Златен рог ( с координати 42.484821° N, 26.493441° Е) до Хидротехнически съоръжения в близост до Парк Хотел Ямбол, гр. Ямбол (с координати 42.486831° N, 26.491932° Е).

**4.2.** **Забранява се през периода 2022 – 2024 година, при извършване на любителски риболов, задържането на улов от речна (балканска) пъстърва /*Salmo trutta fario*/ и македонска пъстърва /*Salmo macedonicus*/ в участъците на реките и водните обекти, както следва:**

**Област Благоевград**

* р. Черна Места с притоците ù, от границите на Национален парк „Рила“ до вливането ù в река Места;
* р. Бела Места с притоците ù, от границите на Национален парк „Рила“ до вливането в река Места.

**Област Видин**

* р. Голяма река с притоците ù – от изворите до местност „Цер“, общ. Чупрене;
* р. Манастирска река с притоците ù – от изворите до с. Чупрене;
* р. Стакевска - от изворите до стопанския двор - общ. Белоградчик.

**Област Габрово**

* р. Росица – от долния (първия мост) в с. Валевци (с координати 42.837764° N, 25.085452° Е) до входа на махала „Тумбалово“ (с координати 42.863728° N, 25.091212° Е).

**Област Кюстендил**

* р. Драговищица с притоците ù - от държавната граница на България до вливането ù в река Струма;
* р. Струма – участъка от границата с административна област Перник до моста на с. Шишковци.

**Област Ловеч**

* р. Черни Вит от границата ù с Национален парк „Централен Балкан“, заедно с притоците ù до ВЕЦ-а (с координати 42.834425° N, 24.193602° Е) при отбивката за с. Ямна;
* р. Стара Рибарица - от границата ù с Национален парк „Централен Балкан“ до сливането ù с река Бели Вит;
* р. Заводна - от границата ù с Национален парк „Централен Балкан“ до сливането ù с река Бели Вит;
* р. Златна Панега – под стената на яз. Луковит (с координати 43.199196° N, 24.156367° Е) до бента в долния край на гр. Луковит (с координати 43.208250° N, 24.168971° Е);
* р. Лява Видима - от границите на Национален парк „Централен Балкан“ до ВЕЦ Зора 1, местността „Барахари” (с координати 42.850250° N, 24.890749° Е);
* р. Стърна – от границите на Национален парк „Централен Балкан“ до вливането ѝ в река Видима.

**Област Монтана**

* р. Дългоделска Огоста и притоците ù - от изворите до вливането в р. Огоста;
* р. Ботуня заедно с притоците ù - от изворите до кв. Заножене на гр. Вършец (с координати 43.172302° N, 23.251373° Е);
* р. Огоста – под язовирната стена на яз. Огоста до железопътния мост при с. Ерден, общ. Бойчиновци;
* р. Шабовица - от изворите до кв. Беговица, гр. Берковица (с координати 43.232750° N, 23.103181° Е);
* р. Голема река - от изворите до кв. Беговица, гр. Берковица (с координати 43.235168° N, 23.094479° Е);
* р. Къса река - от изорите до кв. Беговица, гр. Берковица (с координати 43.224153° N, 23.077705° Е).

**Област Пазарджик**

* р. Рибна - от местност Дългия мост (с координати 41.918913° N, 23.924004° Е) до местност Каратепе (с координати 41.845994° N, 23.938886° Е).

**Област Пловдив**

* р. Бяла река с притоците ù - от границите на Национален парк „Централен Балкан“ до вливането в река Стряма;
* р. Чепеларска (Чая) - в участъка от стария римски мост над с. Бачково до първия тунел посока гр. Пловдив (с координати 41.959979° N, 24.861136° Е);
* р. Въча – в участъка от откритото водохващане на „Напоителни системи” ЕАД преди гр. Кричим (намиращо се до ВЕЦ „Въча 1” с координати 42.0338611 24.4708611) до моста на село Йоаким Груево (с координати 42.119580, 24.555975).

**Област Перник**

* р. Ерма с притоците ù по цялото течение на реката от Граничен контролно-пропускателен пункт Стрезимировци до границата с Република Сърбия при с. Петачинци;
* р. Треклянска (Раянска) с притоците ù на територията на областта;
* р. Струма – от преливника на яз. Пчелина, до границата с административна област Кюстендил.

**Област Смолян**

- р. Черна – от тунела (с координати 41.568055° N, 24.632459° E) до вливането на река Тикалска (с координати 41.569040° N, 24.818274° E);

- р. Девинска – oт границата с ДЛС "Извора" мост на рибарник Девин-4 (с координати 41.742972° N, 24.368556° E) до вливането в язовир Цанков камък;

- р. Малка река (Аламовска река) - от язовирната стена на яз. Златоград до вливането ù в р. Голяма (началото на река Върбица).

**Област София**

* р. Искър - от стената на яз. Искър до ВЕЦ при Долни Пасарел (с координати 41.959979° N, 24.861136° Е);
* р. Черни Искър - в участъка от вливането на р. Пряка река до сливането ù с р. Бели Искър;
* р. Скакля в района на Държавно лесничейство Своге - от изворите до вливането ù в р. Искър;
* р. Нишава - в района на ДС Годеч от изворите до PC „Нишава” край гр. Годеч (с координати 43.026939° N, 23.064235° Е);
* р. Бакьовска – от района на Ловен дом „Търсава“ (с координати 42.872552° N, 23.644789° Е) до района на с. Ябланица (с координати 42.868490° N, 23.539052° Е);
* р. Искър – от сливането на Бели и Черни Искър до вливането в яз. Искър;
* р. Искър – от стената на яз. Панчарево(с координати 42.604533° N, 24.403102° Е) до моста на бул. Цариградско шосе (с координати 42.637100° N, 23.418589° Е).

**Област Шумен**

* р. Голяма Камчия – от моста на „Омуртагов мост” до стената на яз. Тича.

**4.3.** **Забранява се през периода 2022 - 2024 година, при извършване на любителски риболов, задържането на улов от всички видове риби в следните водни обекти:**

* язовир Пчелина, обл. Перник, извън участъка посочен в т. 4.1., в който риболовът е изцяло забранен;
* баластриера на с. Ягода, общ. Мъглиж, обл. Стара Загора (с координати 42.551183° N, 25.587694° E);
* северна и южна част на Гребен канал на гр. Ямбол.

**5.**  **Географските координати са изписани в градуси и десетични части от градуса.**

Заповедта подлежи на обжалване по реда на Административнопроцесуалния кодекс.

Заповедта да се връчи на съответните длъжностни лица за сведение и изпълнение.

**МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ:**

**ПРОФ. Д-Р ХРИСТО БОЗУКОВ**